Ekonomia amerikane vendimtare për rizgjedhjen e Presidentit Obama
Perspektiva për rizgjedhjen e presidentit është përmirësuar në muajt e fundit, por ende ka pikëpyetje në lidhje me gjendjen ekonomike
Duke i qëndruar besnik teknologjisë moderne të komunikimit politik, Presidenti Barak Obama e shpalli rikandidimin përmes postës elektronike dhe mesazheve në celular për miliona mbështetës të tij. Gjithashtu u shpërnda edhe një video fushate me mbështetësit e presidentit Obama që nxit votuesit të përqëndrohen në zgjedhjet e vitit të ardhshëm. Pozita politike e presidenti Obama është përmirësuar që nga nëntori i kaluar, kur republikanët shënuan një fitore bindëse në zgjedhjet për në Kongres, duke rimarrë kontrollin e Dhomës së Përfaqësuesve dhe duke zvogëluar shumicën demokrate në Senat. Sipas një pjese dërrmuese të sondazheve, presidenti gëzon miratimin e 50% të votuesve dhe shumë specialistë i japin zotit Obama një avantazh të lehtë në garën e 2012, përballë kandidatit të ardhshëm republikan. Por anketuesi i Universitetit të Quinnipaic, Peter Brown ka vërejtur ulje në përqindjen e miratimit të politikave të presidentit dhe thotë se votuesit do të nisin t’i kushtojnë më shumë vëmendje fushatës në muajt në vazhdim. Shifrat e anketave shpesh shkojnë pasqyrojnë mënyrën se si votuesit ndjehen për situatën ekonomike në vend. Shtëpia e Bardhë pati lajme të mira javën e kaluar, teksa përqindja e papunësisë vazhdon të ketë ulje të ngadalta, duke zbritur në 8.8%, niveli më i ulët në dy vjet. Stephan Hess është studiues në institutin Brookings në Washington. Hess act Profesori i Universitetit të Virginias, Larry Sabato thotë se çështja e vetme më e rëndësishme në zgjedhjet e vitit të ardhshëm , do të jetë se si votuesit do të vlerësojnë zotin Obama për çështjete ekonomike. Edhe politika e jashtme mund të luajë një rol të madh, me zhvillimet e fundit në Libi, trazirat e vazhdueshme në Lindjen e Mesme dhe tërheqjet e pritshme të disa prej trupave amarikane nga Afganistani gjatë këtij viti. Analisti politik Charlie Chook thotë se zoti Obama dëshiron t’i modelojë përpjekjet e tij për t’u rizgjedhur, sipas shembullit të fushatës së ish presidentit Ronald Reagan i cili u rizgjodh në vitin 1984 dhe po përpiqet të shmangë fatin e ish presidenit Jimmy Carter , i cili humbi garën për t’u rizgjedhur në vitin 1980. Më shumë se dhjetra republikanë po shqyrtojnë mundësinë e marrjes pjesë në garën presidenciale por deri tani askush nuk ka shpallur kandidaturën e tij zyrtarisht. Eksperti Larry Sabato thotë se kjo i jep presidentit një përparësi fillestare, përsa i përket mbulimit nga shtypi dhe mbledhjes së fondeve. Nëse do t’i referoheshim historisë së zgjedhjeve presidenciale në Shtetet e Bashkuara, presidenti Obama është një kandidat i parapëlqyer për t’u rizgjedhur, por kjo nuk do të thotë se ky është një parashikim i sigurt. Që nga Lufta e Dytë Botërore, vetëm dy presidentë të Shteteve të Bashkuara, kanë humbur rizgjedhjen e tyre për një mandat të dytë – Jimmy Carter në vitin 1980 dhe George H. W. Bush në vitin 1992.